OpenLLM-France/wikimedia huggingface dataset:
# Zbyněk Brynych

Zbyněk Brynych (Karlovy Vary, 13 de juny de 1927 - Praga 24 d'agost de 1995) va ser un director de cinema i guionista txec. Va dirigir 30 pel·lícules entre 1951 i 1985.
Després de graduar-se, es va incorporar a la productora Krátký film Praha com a guionista, poc després com a director, va treballar com a director per a l'Exèrcit, per finalment aterrar a Barrandov Studio com a ajudant de direcció (amb Weiss, Miroslav Cikán o Hubáček) i després com a director. La seva primera pel·lícula independent va ser Žižkovská romance del 1958. Les seves pel·lícules es caracteritzen per la puresa visual i estilística, ben dramatitzades i amb ambient cinematogràfic relaxat. Entre 1969 i 1971 va rodar alguns episodis de sèries de televisió a Alemanya Occidental.

## Filmografia

* 1958 – Žižkovská romance
* 1959 – Pět z miliónu
* 1960 – Smyk
* 1963 – Transport z ráje
* 1963 – …a pátý jezdec je strach
* 1966 – Souhvězdí Panny
* 1967 – Já, spravedlnost
* 1969 – Die Schrecklichen (sèrie de ZDF "Der Kommissar")
* 1969 – Amerika oder der Verschollene (sèrie de ZDF "Der Kommissar")
* 1970 – O Happy Day
* 1970 – Engel, die ihre Flügel verbrennen
* 1970 – Der Papierblumenmörder (série ZDF "Der Kommissar")
* 1970 – Tod einer Zeugin (série ZDF "Der Kommissar")
* 1970 – Parkplatz-Hyänen (série ZDF "Der Kommissar")
* 1970 – Die Weibchen
* 1971 – Die Nacht von Lissabon
* 1972 – Oáza
* 1974 – Jakou barvu má láska
* 1974 – Noc oranžových ohňů
* 1975 – Romance za korunu
* 1978 – Stíhán a podezřelý
* 1984 – Poločas štěstí
* 1985 – Mravenci nesou smrt

## Reconeixements

* 1958: Nominació a laPalma d'Or al Festival Internacional de Cinema de Cannes per Žižkovská romance
* 1963: Pardo d'Oro al Festival de Cinema de Locarno per Transport z ráje

## Referències

* ↑ Hanno Loewy: Rekonstruktion und Groteske - Zbyněk Brynychs „Transport aus dem Paradies“ im Kontext. In Ronny Loewy; Katharina Rauschenberger Hrsg.: "Der Letzte der Ungerechten"- der "Judenälteste" Benjamin Murmelstein in Filmen 1942 - 1975. Campus, Frankfurt a. M., 2011 ISBN 978-3-593-39491-6. S. 179.
* ↑ MyMovies: Zbyněk Brynych
* ↑ Locarno International Film Festival (1963)
# Zemtsov

Zemtsov (en rus: Земцов) és un poble (un khútor) de l'óblast de Rostov, a Rússia, que en el cens del 2010 tenia 636 habitants, és la seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# El Bagís

El Bagís és una masia del municipi de Santa Coloma de Farners (Selva). Està catalogada, junt amb el molí, en l'Inventari del Patrimoni Arquitectònic de Catalunya.

## Masia

Es tracta d'una masia de grans dimensions formada per cossos d'ampliació de diferents èpoques. L'edifici principal actual, construït entre els segles xviii i xix, és de tres plantes amb golfes i vessants a laterals. Les obertures de la façana són emmarcades amb pedra i llinda monolítica i tres del primer pis i una del segon tenen balcó de ferro forjat. Hi ha dues llindes del primer pis amb inscripció on es veu Bagís i la resta és il·legible. El portal principal és rectangular amb llinda monolítica i brancals de pedra i a l'esquerra hi ha una altra obertura d'arc rebaixat.
La façana lateral esquerre té un balcó corregut. Just al darrere hi ha un cos de dues plantes i golfes que sembla la part més antiga i conserva algunes espitlleres a la façana. A l'altre costat de la façana principal, trobem un altre cos afegit posteriorment format per planta baixa i una galeria amb pilastres que ha estat parcialment cegada coronada per un terrat amb barana de ferro. Molt a prop hi ha una font sota un arc de pedra. El parament és de maçoneria, de pedra vista i als vèrtexs hi ha carreus ben tallats. Davant la casa, l'era està empedrada i hi ha un mur al voltant que delimita l'espai.

## Molí

El molí està situat al costat de la riera de Santa Coloma. És un edifici de planta quadrada i dos pisos sobre un mur atalussat per salvar el desnivell de la riera. La coberta és a dues vessants als laterals. La façana que dona al riu té una galeria amb dos arcs de mig punt de rajol vist, i barana de fusta. Al capdamunt d'aquesta façana hi ha un òcul també de rajol i diverses petites obertures rectangulars. El mur lateral té dues grans arcades de pedra que fan alhora la funció de contraforts. El parament dels murs és arrebossat amb carreus regulars als angles.

## Història

La primera notícia documental és una capbrevació a favor de Berenguer de Farners per Pere de Bagís de l'any 1339.

## Referències

* 1 2 3 «El Bagís». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].
* ↑ «Molí del Bagís». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].
# Muhàmmad Alí Khan Zand

Muhàmmad Ali Khan Zand (Muhammad Ali Khan-e Zand) (1760-1779) fou un membre de la dinastia Zand fill de Karim Khan Zand.
A la mort del seu pare (2 de març de 1779) es disputaven la successió els dos fills Abu l-Fath Khan Zand i Muhàmmad Ali Khan Zand; aquesta darrer era cinc anys més jove (un fill entremig havia mort abans que el pare) però tenia major suports, i com a compromís es va decidir que governarien en comú. Zaki Khan del llinatge budaq, sogre de Muhammad i oposat a Abu l-Fath, es va oposar a aquesta doble successió i finalment va aconseguir agafar les regnes del poder.
Llavors es va revoltar a Bàssora el germà de Karim, Muhammad Sadik Khan Zand que es va dirigir a Xiraz. Zaki Khan va fer empresonar a Abu l-Fath per sospitar que tenia simpaties per l'oncle rebel i va proclamar a Muhammad Ali Khan (que era el seu gendre) com únic sobirà. Un altre pretendent es va alçar poc després, el nebot de Zaki Khan, Ali Murad Khan. Zaki Khan va morir en una revolta popular a Izadkhvast el 14 de juny de 1779. Abu l-Fath fou alliberat i restaurat al tron a Shiraz el 19 de juny de 1779 però amb la condició de compatir les decisions amb Muhammad Sadik Khan Zand. Aviat Abul Fath va mostrar la seva incompetència i Sadik Khan amb el suport d'alguns nobles el va deposar el 22 d'agost de 1779 i el va fer cegar. La sort de Muhammad Ali Khan després del 19 de juny de 1779 no s'esmenta, però s'assenyala que fou cegat per Akbar Khan Zand, el fill de Zaki Khand Zand.
Va deixar dos fills i una filla: el fill gran, de nom desconegut, fou assassinat en un viatge entre Shiraz i Mazanderan; el segon Haydar Ali Khan Zand, vivia encara a Bagdad el 1808; la filla Khatun Jan Khanum es va casar amb Fat·h-Alí Xah Qajar.

## Bibliografia

* J. Malcolm, History of Persia, Londres, 1829
* J. R. Perry, Karim Khan Zand, A History of Iran, 1747-79, Chicago, 1979

## Enllaços externs

* Genealogia
# Restes de Cabrianes - Sa Garriga Gran

Les restes de Cabrianes - Sa Garriga Gran és un jaciment prehistòric situat al lloc anomenat Sa Garriga Gran, de la possessió de Cabrianes del municipi de Llucmajor, Mallorca.
Són unes restes prehistòriques molt arrasades i disperses. El jaciment es troba arran de la carretera (Camí de Sa Torre) i a la part elevada del terreny des d'on es té un bon domini visual en totes direccions.

## Referències

* ↑ A la Història de Llucmajor de B. Font figura com "Sa Torre (Sa Garriga Gran)"; al Catàleg de béns immobles de l'Ajuntament de Llucmajor figura com "Marina Gran"; al Visor del Patrimoni Històric del Consell de Mallorca figura com "Sa Marina Gran/Sa Torre". Quant al nom de la possessió a la Sede Electrónica del Catastro la parcel·la és la mateixa on hi ha situades les cases de la possessió de Cabrianes; i quant al nom del lloc el VisorSigPac Arxivat 2010-09-10 a Wayback Machine. indica que s'anomena "Sa Garriga Gran" que coincideix amb la que dona B. Font. Aquí s'ha optat per la denominació que sembla més correcte a partir dels documents més antics.
* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 72. ISBN 84-500-5970-4.
* ↑ de Luna, J; i col «Jaciments arqueològics Tom IV» (pdf). Catàleg de béns immobles [Llucmajor], 2000, pàg. 11 [Consulta: 25 desembre 2012].
# Zemst

Zemst és un municipi belga de la província de Brabant Flamenc a la regió de Flandes al marge del riu Zenne. Està compost pels veïnats de Zemst, Eppegem, Hofstade, Elewijt, Weerde, Zemst-Laar i Zemst-Bos. Fins a mitjans del segle xvii quedava un petit poble rural en una zona boscosa i de landa i poca agricultura.
El primer esment escrit Sempst data del segle XII. El nom prové probablement d'una arrel vell seem que significa jonc, i el sufix -st de stee, lloc o masia. Doncs poble o masia prop dels joncs, una planta que aleshores era freqüent a la vall del Zenne. Fins a la fi de l'edat mitjana, el riu entre Brussel·les i Mechelen era una important eix de transport de mercaderies i va contribuir al desenvolupament del poble. Va tenir aquest paper fins a l'obertura del canal Brussel·les-Escalda el 1550 després de la qual les barques ja no transitaven per Zemst. Durant la Guerra dels Vuitanta Anys la població que volia reformes de l'església va rebel·lar-se contre l'ocupant espanyol i l'integrisme dels Reis Catolics. Fins al 1566 Zemst tenia una parròquia protestant. Després molts habitants van fugir la dura repressió organitzada pel duc d'Alba cap a la república dels Països Baixos del nord.

## Agermanament

* Spermezeu

## Referències

* ↑ «Zemst» (en neerlandès). De schatkamer van de Nederlandse taal. De geïntegreerde taalbank. [Consulta: 5 novembre 2015].
* ↑ Willem Jan Frans, Nuyens. Geschiedenis der Nederlandsche beroerten in de XVIe eeuw: Geschiedenis van den oorsprong en het begin der Nederlandsche beroerten, (1559-1567). (e-Book) (en neerlandès). Amsterdam: Van Langenhuysen, 1865, p. 166.
# PTF

PTF té els següents significats:
* Fòrum de la Tecnologia de Partícules (del seu nom en anglès Particle Technology Forum), fòrum constituït en el marc de l'Institut Americà d'Enginyers Químics
* Palomar Transient Factory, sondeig astronòmic que fa ús de l'Observatori Palomar de Califòrnia
* Petit teorema de Fermat, teorema sobre teoria de nombres formulat per Pierre de Fermat
* Factor PTF (de l'acrònim en anglès PSE-binding Transcription Factor), factor de transcripció que activa la transcripció de l'ARN nuclear petit
* Productivitat total dels factors, diferència entre el creixement de la producció i l'increment dels seus factors, en Economia
# Sanlúcar de Barrameda

Sanlúcar de Barrameda és una localitat de la província de Cadis, a Andalusia. Limita directament amb les localitats de Trebujena, Chipiona, Jerez de la Frontera, Rota i El Puerto de Santa María i, a l'altre marge del Guadalquivir, amb Almonte i Aznalcázar.

## Referències

* ↑ «Localización y entorno» (en castellà), 26-01-2016. [Consulta: 6 abril 2019].
* ↑ «LA CIUDAD | Sanlúcar de Barrameda - Delegación de Turismo». [Consulta: 14 abril 2019].
* ↑ «Geografía | Sanlúcar y la I Vuelta al Mundo» (en castellà). [Consulta: 25 abril 2019].
# El Bac de Sau

El Bac de Sau és un monument del municipi de les Masies de Roda (Osona) inclòs en l'Inventari del Patrimoni Arquitectònic Català.

## Descripció

Es tracta d'una Masia que consta de tres cossos de planta rectangular que es troben assentats sobre el desnivell del terreny que fa pendent de Nord a sud. Els cossos són coberts a dues vessants, amb les teulades diferenciades i els careners direcció Nord/sud. A ponent s'obre un portal rectangular que dona al primer pis. A migdia sobresurt un cos de porxos, amb barana catalana al primer pis una escala de fusta que comunica exteriorment els dos pisos, en la mateixa direcció, però el cos del darrere té un portal rectangular i una finestra al primer pis, amb l'ampit motllurat i la llinda de tres peces i esculturada. A llevant s'obre un portal a la planta baixa una finestra al primer pis. A la part Nord hi ha diverses finestres i una petita galeria que sobresurt. És construïda amb maçoneria amb alguns afegitons de ciment.

## Història

És una antiga masia registrada al fogatge de la parròquia i terme de Sau de l'any 1553, moment en què habitava el mas un tal SEGIMON BACH. La casa presenta una data constructiva il·legible: --03 La masia ha estat molt restaurada, afectant la seva tipologia tradicional.

## Referències

* 1 2 3 4 «El Bac de Sau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 novembre 2012].

## Enllaços externs

* «El Bac de Sau». Mapa de patrimoni cultural. Diputació de Barcelona.
# Resolució 1815 del Consell de Seguretat de les Nacions Unides

La Resolució 1815 del Consell de Seguretat de les Nacions Unides fou adoptada per unanimitat el 2 de juny de 2008. El Consell va ampliar el mandat de la Comissió Internacional Independent d'Investigació, que investiga l'assassinat de l'ex primer ministre del Líban, Rafik Hariri i altres atacs, fins al 31 de desembre de 2008.
El Consell, però, va deixar oberta la possibilitat de rescindir el mandat abans, si la Comissió informava que havia completat l'execució d'aquest mandat.
La Comissió Internacional d'Investigació Independent va ser creada el 7 d'abril de 2005 per la resolució 1595 (vegeu el comunicat de premsa SC/8353) amb l'aprovació del Govern del Líban per investigar en tots els seus aspectes l'atac terrorista que va causar la mort al Sr. Hariri i altres, ferides a nombroses persones, inclòs ajudar a identificar els seus autors, patrocinadors, organitzadors i còmplices.

## Referències

* ↑ «Security Council extends mandate of commission investigating murder of lebanon's Former prime minister, Rafiq Hariri, until 31 December 2008». United Nations, 02-06-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Zosterop de Nova Guinea

El zosterop de Nova Guinea (Zosterops novaeguineae) és un ocell de la família dels zosteròpids (Zosteropidae). Habita boscos, vegetació secundària i terres de conreu de les terres baixes de les illes Aru i Nova Guinea.

## Referències

* ↑ «Zosterop de Nova Guinea». Cercaterm. TERMCAT, Centre de Terminologia. Rev. 20/12/2021(català)
# PTC Inc

PTC Inc. (abans Parametric Technology Corporation) és una empresa nord-americana de programari i serveis informàtics fundada el 1985 i amb seu a Boston, Massachusetts. L'empresa tecnològica global té més de 6.000 empleats en 80 oficines a 30 països, 1.150 socis tecnològics i més d'1.000 milions de dòlars en ingressos. L'empresa va començar a desenvolupar un programari de modelatge paramètric, basat en funcions associatives i de disseny assistit per ordinador (CAD) el 1988, inclòs un producte basat en Internet per a la gestió del cicle de vida del producte (PLM) el 1998.
Els productes i serveis de PTC inclouen Internet de les coses (IoT), realitat augmentada (AR) i programari de col·laboració. També fan negocis de consultoria, implementació i formació.

## Referències

* ↑ «PTC 2019 Annual Report». Arxivat de l'original el 6 d’agost 2020. [Consulta: 30 d’agost 2022].
* ↑ Andrew Baxter «Drawing up strength for a new industrial revolution». , 03-11-2004.
* ↑ «Hosted PTC Windchill ProjectLink Service Yields Benefits at Pitney Bowes», 23-05-2006.
* ↑ "Professional Services" «Company Information». , 06-11-2020 [Consulta: 8 novembre 2020]. Arxivat 25 de juliol 2019 a Wayback Machine.
# Wag

Wag o Wej és una regió tradicional muntanyenca que forma un districte de la Regió Amhara a Etiòpia, coneguda com a zona de Wag Hemra. Herbert Weld Blundell descriu el territori com a limitat pel sud per les muntanyes de Lasta, i a l'est i nord pel riu Tekezé. La ciutat principal és Sokota que ha estat el seu mercat principal durant segles.
James Bruce diu que el govern de Wag fou donat als hereus de la deposada dinastia Zagwe, quan la dinastia Salomònica va assolir (o reassolir) el tron d'Etiòpia el 1270. El cap de família dels Zagwe va acceptar el districte i el títol de wagshum com a compensació per la pèrdua del tron. No obstant la regió no s'esmenta per escrit pel seu nom fins al segle xix.

## Referències

* ↑ H. Weld Blundell, The Royal chronicle of Abyssinia, 1769-1840, (Cambridge: University Press, 1922), pàg. 542
* ↑ G.W.B. Huntingford, The historical geography of Ethiopia from the first century AD to 1704, (Oxford University Press: 1989), pàg. 100
# E802

La ruta europea E802 és una carretera que forma part de la Xarxa de carreteres europees. Comença a Bragança (Portugal) i finalitza a Ourique (Portugal). Té una longitud de 590 km. Té una orientació de nord a sud.
# Lirey

Lirey és un municipi francès situat al departament de l'Aube i a la regió del Gran Est. L'any 2007 tenia 89 habitants.

## Demografia
### Població

El 2007 la població de fet de Lirey era de 89 persones. Hi havia 40 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 38 eren l'habitatge principal de la família, 6 eren segones residències i 5 estaven desocupats. Tots els 49 habitatges eren cases. Dels 38 habitatges principals, 35 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 4 en tenien tres, 12 en tenien quatre i 21 en tenien cinc o més. 35 habitatges disposaven pel capbaix d'una plaça de pàrquing. A 16 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lirey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 4 | 60 a 64 | 4 |
| 4 | 55 a 59 | 4 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 8 |
| 0 | 35 a 39 | 0 |
| 8 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 12 | 15 a 19 | 4 |
| 4 | 10 a 14 | 12 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 63 persones, 46 eren actives i 17 eren inactives. De les 46 persones actives 45 estaven ocupades (27 homes i 18 dones) i 1 aturada (1 dona i 1 dona). De les 17 persones inactives 6 estaven jubilades, 8 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Lirey a l'INSEE.
* Évolution et structure de la population Fitxa amb el detall de dades de Lirey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# El Badó

El Badó fou una masia del terme municipal de Sant Quirze Safaja, al Moianès.
Està situada en el sector central del terme, a la urbanització del Pla del Badó, oberta a les terres del mas, al nord-est de la masia de Poses i al nord-oest de les Clotes. És a 700 metres al nord-est de la carretera C-59, en el punt d'on el Camí del Badó, que mena al Pla del Badó.
L'antiga masia fou substituïda per un edifici modern, des de 1931 a sanatori antituberculós, i després a hotel i restaurant, i que fa de centre neuràlgic de la urbanització del Pla del Badó.
L'església de la Mare de Déu del Carme del Badó, situada al costat de llevant de l'actual edifici del Badó, actua com a sufragània de la parròquia de Sant Quirze Safaja.

## Referències

* ↑ Puigvert i Solà, Joaquim M. Balnearios, veraneo, literatura: Agua y salud en la España contemporánea (en castellà). Marcial Pons, 2008, p. 133-134. ISBN 8491236201.
# Bébé n'aime pas sa concierge

Bébé n'aime pas sa concierge és una pel·lícula muda francesa escrita i dirigida per Louis Feuillade i estrenada el 1912.
Aquesta pel·lícula forma part de la sèrie Bébé.

## Sinopsi

Bebé i la seva germana es dediquen a gastar-li bromes a la conserge de l'edifici on viuen.

## Repartiment

* René Dary : Bébé (com Clément Mary)
* Renée Carl : Madame Labèbe, la mama
* Madeleine Guitty : la conserge
* Paul Manson : el pare

## Notes

* ↑ Bébé e Bout-de-Zan: i baby comici di Feuillade, E Muto Fu, per Enrico Stamberghi
# Resolució 1813 del Consell de Seguretat de les Nacions Unides

La Resolució 1813 del Consell de Seguretat de les Nacions Unides, adoptada per unanimitat el 30 d'abril de 2008 després de reafirmar totes les resolucions anteriors del Sàhara Occidental el consell va ampliar el mandat de la Missió de Nacions Unides pel Referèndum al Sàhara Occidental (MINURSO) per un any fins al 30 d'abril de 2009.

## Resolució

El Consell va a reafirmar el seu compromís d'ajudar les parts a aconseguir una solució política justa, duradora i mútuament acceptable, que proporcionaria l'autodeterminació de la població del Sàhara Occidental.
Es va demanar a les parts que continuessin les negociacions, sota els auspicis del secretari general, amb vista a aconseguir una solució política justa, duradora i mútuament acceptable en el marc de disposicions coherents amb els principis i propòsits de la Carta de les Nacions Unides.
Es va instar els Estats membres a proporcionar contribucions voluntàries per finançar mesures que permetessin un major contacte entre familiars separats, especialment visites familiars, així com altres mesures de confiança que es poguessin acordar entre les parts.
El Consell reitera la seva crida a la cooperació entre les parts i els estats de la regió, prenent nota de la proposta marroquina presentada l'11 d'abril de 2007 al Secretari General i acull amb beneplàcit els esforços marroquins seriosos i creïbles per avançar en el procés cap a la resolució. El Consell també va prendre nota de la proposta presentada pel Secretari General el 10 d'abril de 2007 pel Front Popular per a l'Alliberament de Saguia el Hamra i el Riu d'Or (Front Polisario).
El Consell va acollir amb satisfacció l'acord de les parts expressat en el comunicat de l'enviat personal del secretari general per al Sàhara Occidental del 18 de març de 2008 per explorar l'establiment de visites familiars per terra que serien a més del programa existent per via aèria, I encoratjar-los a fer-ho en cooperació amb l'Alt Comissionat de les Nacions Unides per als Refugiats.

## Vegeu també

* Zona Lliure
* Estatut polític del Sàhara Occidental
* República Àrab Sahrauí Democràtica
* Mur marroquí
* Llista de resolucions del Consell de Seguretat de les Nacions Unides 1801 a la 1900 (2008 – 2009)

## Referències

* ↑ «SECURITY COUNCIL EXTENDS WESTERN SAHARA MISSION UNTIL 30 APRIL 2009, UNANIMOUSLY ADOPTING RESOLUTION 1813 (2008)». United Nations, 30-04-2008.

## Enllaços externs

* PDF Text de la Resolució a UN.org
# Zosterop de Mbulu

El zosterop de Mbulu (Zosterops mbuluensis) és un ocell de la família dels zosteròpids (Zosteropidae) que habita la selva pluvial del sud de Kenya i nord de Tanzània. Ha estat apartada recentment de Zosterops poliogastrus, arran els treballs de Cox et al., 2014.

## Referències

* ↑ «Zosterop de Mbulu». Cercaterm. TERMCAT, Centre de Terminologia. Rev. 20/12/2021(català)
* ↑ SC Cox, RP Prys-Jones, JC Habel, BA Amakobe i JJ Day. 2014. Niche divergence promotes rapid diversification of East African sky island white-eyes (Aves: Zosteropidae). Molecular Ecology 23(16): 4103–4118. doi: 10.1111/mec.12840.